Самым складаным для ўсіх удзельнікаў збораў стаў першы этап — стварэнне падраздзяленняў, падчас якога трэба было ўспомніць навыкі ваенна-уліковых спецыяльнасцей. Трэба адзначыць, што, нягледзячы на розны ўзрост і сацыяльны статус прызваных на зборы запаснікоў, пытанняў з субардынацыяй не было, ва ўсіх падраздзяленнях хутка ўзніклі трывалыя таварыскія адносіны. Усе дзейнічалі па вядомым прынцыпе: “сам гінь, а таварыша ратуй”, а з такім настроем можна многае зрабіць. Умацоўвалі баявы дух выдатнае — без перабольшвання — харчаванне і добрыя бытавыя ўмовы на выдзеленай для вучэнняў базе.